סיווג לנספילד
חיידקים לפי סיווג לנספילד

להלן הסיווג של חיידקי משפחת Streptococcaceae ו-Enterococcaceae לפי שיטת לנספילד:
| קבוצת לנספילד | חיידקים בקבוצה | הערות |
| --- | --- | --- |
| A‏ | Streptococcus pyogenes | חיידק זה מהווה את עיקר קבוצת לנספילד A. נחשב לפתוגן משמעותי בבני אדם, יוצר המוליזה מלאה וחזקה של אגר דם. גורם מוביל לדלקת גרון חיידקית. עלול לגרום למגוון מחלות דוגמת: דלקת האוזן התיכונה, שנית, צלוליטיס, שושנה ודלקת רקמות נמקית (Necrotizing fasciitis) |
| Streptococcus dysgalactiae;  תת-מין: equisimilis | פתוגן של בעלי חיים ובני אדם, יוצר המוליזה מלאה וחזקה של אגר דם. גורם לזיהומים המזכירים את אלה של Streptococcus pyogenes. עלול להכיל אנטיגנים סוכריים גם מקבוצות C, G ו-L |  |
| Streptococcus milleri group | קבוצה זו מכילה את המינים: Streptococcus anginosus, ‏Streptococcus intermedius ו-Streptococcus constellatus, אשר יוצרים המוליזה חלקית או מלאה חלשה של אגר דם. אלה הם מינים שמהווים פלורה טבעית בבעלי חיים ובבני אדם, אולם עלולים לגרום לזיהומים אופורטוניסטיים ובעיקר לאבצסים בכבד ולדלקת פנים הלב. עלולים להכיל אנטיגנים סוכריים גם מקבוצות C, G ו-F |  |
| B‏ | Streptococcus agalactiae | זנים שונים של החיידק מהווים חלק מהפלורה הטבעית בפריים ובנרתיק של בני אדם. יוצר המוליזה מלאה אך עדינה בהשוואה לזאת של Streptococcus pyogenes באגר דם. גורם למסטיטיס בבעלי חיים, ובבני אדם גורם בעיקר לדלקת הנרתיק ולדלקת קרום המוח בפגים וביילודים עד גיל 3 חודשים |
| C | ‏ Streptococcus equi;  תת-מין: equi  תת-מין: zooepidemicus | מהווים פלורה טבעית בסוסיים ומוכרים בתור פתוגנים של חיות משק, יוצרים המוליזה מלאה וחזקה של אגר דם. לעיתים גורמים לזיהומים אופורטוניסטיים זואונוטיים בבני אדם |
| C | Streptococcus dysgalactiae;  תת-מין: equisimilis | ראו הערות לגבי תת-המין בקבוצה A |
| C | Streptococcus dysgalactiae;  תת-מין: dysgalactiae | פתוגן של בעלי חיים, יוצר המוליזה חלקית של אגר דם |
| C | Streptococcus milleri group | ראו הערות לגבי החיידקים בקבוצה A |
| D | ‏ ‏Enterococcus | המינים ההומניים Enterococcus faecalis ו-Enterococcus faecium מהווים חלק מהפלורה הטבעית במעיים של בני אדם. הן מיני ה-Enterococcus שמהווים פלורה טבעית בעופות, והן אלה של האדם עלולים לגרום, במקרים מסוימים, לזיהומים אופורטוניסטיים. אינם יוצרים המוליזה של אגר דם, אך לעיתים יוצרים המוליזה דמוית Streptococcus agalactiae. |
| D | Streptococcus bovis | מהווה חלק מהפלורה הטבעית במערכת העיכול של מעלי גירה, יוצר המוליזה חלקית של אגר דם או שאינו יוצר אותה כלל. לעיתים נדירות עלול לגרום לזיהומים אופורטוניסטיים זואונוטיים בבני אדם |
| E‏ | Streptococcus uberis | חלק מהפלורה הטבעית בחיות משק, אינו נחשב לפתוגן בבני אדם |
| E‏ | Streptococcus porcinus | מהווה פלורה טבעית בחזיריים. לעיתים נדירות עלול לגרום לזיהומים אופורטוניסטיים זואונוטים בבני אדם |
| F‏ | Streptococcus anginosus | ראו הערות לגבי המין בקבוצה A |
| G | ‏ Streptococcus dysgalactiae תת-מין equisimilis | ראו הערות לגבי החיידקים בקבוצה A |
| G | Streptococcus anginosus | ראו הערות לגבי החיידקים בקבוצה A |
| G | Streptococcus canis | מהווה חלק מהפלורה הטבעית בכלביים ובחתוליים, יוצר המוליזה מלאה של אגר דם. לעיתים עלול לגרום לזיהומים בבעלי חיים אלה ולזיהומים זואונוטיים בבני אדם |
| H‏ | Streptococcus sanguinis | מהווה חלק מהפלורה הטבעית בבני אדם, יוצר המוליזה חלקית של אגר דם. עלול להיות מעורב בתהליכי עששת ובדלקת פנים הלב |
| H‏ | Streptococcus crista | מהווה חלק מהפלורה הטבעית בבני אדם, יוצר המוליזה חלקית של אגר דם. עלול להיות מעורב בתהליכי עששת ובדלקת פנים הלב |
| H‏ | Streptococcus gordonii | מהווה חלק מהפלורה הטבעית בבני אדם, יוצר המוליזה חלקית של אגר דם. עלול להיות מעורב בתהליכי עששת ובדלקת פנים הלב |
| K‏ | Streptococcus salivarius | מהווה חלק מהפלורה הטבעית בבני אדם, יוצר המוליזה חלקית של אגר דם. עלול להיות מעורב בתהליכי עששת ודלקת פנים הלב |
| L‏ | Streptococcus dysgalactiae תת-מין equisimilis | ראה הערות לגבי התת-מין בקבוצה A |
| M‏ | Streptococcus fryi | מהווה חלק מהפלורה הטבעית בכלביים, יוצר המוליזה מלאה של אגר דם. לעיתים עלול לגרום לזיהומים בבעלי חיים אלה |
| N‏‏ | Lactococcus lactis | חלק מהפלורה הטבעית במעיים ובנרתיק של בני האדם. אינו נחשב לפתוגן, ואינו גורם להמוליזה של אגר דם |
| N‏‏ | Lactococcus garvieae | מהווה פלורה רגילה בפריים. עלול להיות מעורב בזיהומים אופורטוניסטיים זואונוטיים בבני אדם |
| O, P | אין שם בינומי | חלק מהפלורה הטבעית בבני אדם ובבעלי חיים. עלולים להיות מעורבים בזיהומים אופורטוניסטיים |
| O, P | Streptococcus porcinus | ראה הערות לגבי המין בקבוצה E |
| Q‏ | Enterococcus avium | חלק מהפלורה הטבעית בעופות, מכיל אנטיגנים סוכריים גם מקבוצה D. אינו יוצר המוליזה של אגר דם. לעיתים עלול לגרום לזיהומים אופורטוניסטיים זואונוטיים בבני אדם |
| R-T‏ | Streptococcus suis | חלק מהפלורה הטבעית בחזיריים, יוצר המוליזה חלקית של אגר דם. נחשב לפתוגן שכיח בקרב בעלי חיים אלה ולעיתים גורם להדבקה זואונוטית בבני אדם |
| U, V | ‏Streptococcus porcinus | ראה הערות לגבי המין בקבוצה E |